paragraph_text: Edward Wadie Said (Jeruzalem, 1. studenoga 1935. – New York, 25. rujna 2003.), palestinsko-američki intelektualac, književni kritičar i aktivist. Jedan od osnivača akademskog područja postkolonijalnih studija, kojem je bitno odredio smjer u svom najistaknutijem djelu Orijentalizam (1978).<ref> www.theguardian.com – Malise Ruthven: "Edward Said", (objavljeno 26. rujna 2003.), pristupljeno 15. prosinca 2017.<ref> Kohn, Margaret & Reddy, Kavita, "Colonialism", u: The Stanford Encyclopedia of Philosophy (Fall 2017 Edition), Edward N. Zalta (ur.), pristupljeno 15. prosinca 2017. Zagovornik prava Palestinaca i kritičar cionizma. Podržavao je PLO Yassera Arafata, s kojim se razišao 1991. Predavao je englesku i komparativnu književnost na njujorškom Sveučilištu Columbia.